1. RECHIZITE ȘCOLARE
Precizări privind acordarea rechizitelor școlare gratuite
[bookmark: _GoBack]În temeiul prevederilor Ordonanței Guvernului nr.33/2001, aprobată cu modificări prin Legea nr.126/2002, se acordă rechizite școlare elevilor din învățământul de stat, primar și gimnazial, cursuri de zi, care sunt în întreținerea familiilor al căror venit mediu net lunar pe membru de familie, realizat în luna iulie a fiecărui an, este de maximum 50% din salariul de bază minim brut pe țară* ( cf. Art.1 din Anexa 1 la O.M.E.C.T.S. nr. 4385 din 07.06.2012, Metodologia de aplicare a prevederilor Legii nr.126/2002 pentru aprobarea Ordonanței guvernului nr.33/2001 privind acordarea de rechizite școlare)
La stabilirea venitului mediu lunar net pe membru de familie se iau în considerare toate veniturile pe care membrii acesteia le realizează, inclusiv cele care provin din indemnizațiile de șomaj, creanțe legale, convenții civile de întreținere aflate în executare, îndemnizații cu caracter permanent, alocații de stat pentru copii, alocații de întreținere pentru copiii încredințați sau dați în plasament, burse pentru elevi și studenți, arende, chirii, acordate în condițiile legii ( cf. Art.3 și 4 din Anexa 1 la O.M.E.C.T.S. nr. 4385 din 07.06.2012, Metodologia de aplicare a prevederilor Legii nr.126/2002 pentru aprobarea Ordonanței guvernului nr.33/2001 privind acordarea de rechizite școlare),
În luna iulie 2025 salariul de bază minim brut pe țară a fost de 3700 de lei, deci venitul mediu net lunar pe membru de familie, realizat în luna iulie 2025, poate fi de maximum 1182 lei.
 
Acte necesare:
– cerere;
– copie certificate de naștere ale tuturor copiilor aflați în întreținere;
– copie carte de identitate părinți/ tutore legal;
– adeverința din care să rezulte dacă beneficiază sau nu de bursă precum și cuantumul acesteia la luna iulie 2025  pentru toți elevii membri ai familiei;
– adeverință de salariat cu salariul net pe luna iulie 2025, pentru ambii părinți;
– declarație pe proprie răspundere că nu beneficiază de arende, chirii sau documente doveditoare în cazul în care beneficiază
– declarație pe proprie răspundere pentru cei care nu realizează venituri;
– copie cupoane de alocație/ alocație complementară, cupoane de șomaj, pensie;
– hotărâre judecătorească de încredințare a minorilor și pensie alimentară stabilită (dacă este cazul);

Cererile pentru stabilirea si acordarea rechizitelor se întocmesc de reprezentantul familiei si se depun, împreuna cu actele doveditoare privind componenta familiei si a veniturilor, la unitatea de învățământ unde este înscris elevul în anul școlar 2025-2026.
 	



